Държавен вестник, бр. 55, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  55
обезщетения и вноски за социална сигурност от 
заетост и с нерегистрирана заетост, както и при 
нелегалната трансгранична временна заетост –
се споразумяха, както следва: 
Член 1
Цел на Договора
(1) Договарящите държави се стремят към 
подобряване на сътрудничеството между своите 
служби при борбата с трансграничната злоупо­
треба при обезщетения и вноски за социална 
сигурност от заетост и с нерегист­рирана зае­
тост, както и при нелегалната трансгранична 
временна заетост. 
(2) Разпоредбите за международната прав­
на помощ по отношение на наказателни дела 
остават незасегнати.
Член 2
Териториално приложение на Договора
Договорът важи за цялата държавна тери­
тория на Република България.
Договорът важи за цялата държавна терито­
рия на Федерална република Германия.
Член 3
Определяне на компетентните служби
(1) Този Договор се осъществява от страна 
на Република България от службите от ком­
петентността на Министерството на труда и 
социалната политика и на Министерството на 
финансите и от страна на Федерална република 
Германия от службите от компетентността на 
Федералното министерство на финансите, в 
чиито правомощия попадат описаните в член 1, 
алинея 1 задачи. 
(2) Министерството на труда и социалната 
политика и Министерството на финансите на 
Република България и Федералното министер­
ство на финансите на Федерална република 
Германия назовават централни служби, които 
са компетентни и основно отговорни за съ­
трудничеството в рамките на този Договор. 
Член 4
Равнища на сътрудничество
(1) Сътрудничеството се осъществява съот­
ветно на равнището 
1. на Министерството на труда и социалната 
политика и на Министерството на финансите на 
Република България и на Федералното минис­
терство на финансите на Федерална република 
Германия, както и 
2. на назованите в член 3, алинея 2 служби.
(2) Проверяващите и контролните органи, 
които са компетентни за посочените в член 1 
области от задачи, както и други компетентни 
служби, могат да си сътрудничат непосредствено, 
доколкото това се предвижда от посочените в 
алинея 1 служби.
Член 5
Форми на сътрудничество
(1) Министерството на труда и социалната 
политика и Министерството на финансите на 
Република България и Федералното министер­
ство на финансите на Федерална република 
Германия се уведомяват взаимно директно 
относно съществени изменения на правните 
и административни разпоредби, които засягат 
сферата на приложение на този Договор. 
(2) Службите съгласно член 3, алинея 2 се 
подкрепят взаимно съгласно действащи вът­
решни нормативни актове, по-специално чрез:
1. обмяна на информация относно структура­
та и задачите на проверяващите и контролните 
органи и посочването на компетентните лица 
за контакти;
2. съвместно планиране и извършване на 
превантивни мерки в съответната сфера на 
компетентност;
3. обмяна на информация относно методите 
на проверка и на работа;
4. предаване на необходимата за надлежното 
изпълнение на задачите информация, включи­
телно лични данни, по официална молба за 
предоставяне на служебна помощ и изпращане 
на документи;
5. предаване на уведомления без поискване;
6. уведомяване относно напредъка на оп­
ределена процедура, ако е налице молба за 
това, както и
7. обмен на служители.
(3) Алинея 2 важи съответно в случай на 
директно сътрудничество между проверяващите 
и контролните органи съгласно член 4, алинея 2.
Член 6
Официални молби и уведомления без 
поискване
(1) Официални молби и уведомления без 
поискване съгласно член 5, алинея 2, точки 4 и 
5 трябва да съдържат най-малко следните данни:
1. данни за фирмите или лицата, за които 
става въпрос, и
2. кратко, разбираемо представяне на фак­
тите и обстоятелствата.
В официалните молби трябва допълнително 
да се посочи службата, отправяща молбата, 
предметът и основанието за молбата, както и 
информацията или действията, за чието пре­
даване или извършване се моли.
(2) Службата, към която е отправена молбата, 
може да изисква допълнителна, необходима за 
обработката информация.
(3) Официални молби и уведомления без 
поискване могат да се предават без спазване 
на определена форма писмено, по факс или 
електронно.
(4) Официална молба не се обработва или 
уведомление без поискване не се извършва, 
когато това причинява несъразмерен админи­
стративен разход или когато вътрешно-държавни 
разпоредби, респективно административната 
практика, противоречат на обработването им.